Descendemento de Xesús

O Descendemento da Cruz ou Descendemento de Xesús é a escena, representada na arte, da retirada do corpo xa morto de Xesús da Cruz por Xosé de Arimatea e Nicodemo, relatado en Xoán 19,38-42.Xoán 19,38-42 Na arte bizantina, o tema tornouse moi popular no século IX e, no occidente, a partir do século X. O descendemento é a décimo terceira das estacións da Cruz.

Outras figuras, non mencionadas nos evanxeos canónicos e que son xeralmente incluídas nas representacións, son Xoán o Evanxelista, que aparece ás veces axudando a Virxe María (no tema coñecido como Desmaio da Virxe), como é o caso na obra de Rogier van der Weyden, e María Madalena. O Evanxeo de Xoán menciona un número indefinido de mulleres que asistirían á crucifixión de Xesús, incluíndo as chamadas "Tres Marías". Elas e outras, ademais doutros homes tampouco nomeados, xeralmente aparecen nas representacións.G. Schiller, Iconography of Christian Art, Vol. II, 1972 (English trans from German), Lund Humphries, London, p.164, ISBN 853313245

 Relato evanxélico 
Logo da morte na cruz de Xesús de Nazaret, Xosé de Arimatea pediu a Pilato o corpo de Xesús; este preparou o descendemento e posterior sepelio de Xesús.

Durante o descendemento, estaban presentes, entre outros, María e María Madalena, ademais de Nicodemo e Xosé de Arimatea, que descenderon a Xesús da cruz, puxeron a escaleira primeiro detrás e logo diante da Cruz, subindo uns lenzos para axudarse para baixar o corpo.

Logo de descender totalmente o corpo, envolvérono desde os xeonllos ata a cintura e entregárono á súa nai (escena da "Piedade").miniatura|Descendemento da Cruz.1521. Por Rosso Fiorentino, no Museo de Volterra, Italia.|centro
 Na arte 
A súa iconografía inclúe o corpo morto de Cristo xunto con certos panos característicos (a sindone e o perizonium), o que dá oportunidade aos artistas de demostraren a súa habilidade no espido parcial masculino (en posturas especialmente forzadas) e nas roupaxes, así como na utilización da cor branca. Os rostros e ademáns do grupo que asistes á escena permiten o lucimento na captación de expresións. Adoita tamén darse importancia á propia cruz de Cristo e a certos símbolos da Paixón denominados arma Christi. A contorna paisaxística pode incluír a vista de Xerusalén desde o Gólgota.
 Pintura 
 Pintura Cadro  Título  Ano  Autor  Museo  Cidade País 90px  O Descendemento da cruz  n/d  Fra Angelico  Museo Nacional de San Marcos  Florencia   90px  O Descendemento da cruz  1633  Rembrandt  Alte Pinakothek  Múnic   90px  O Descendemento da cruz  1521  Rosso Fiorentino  Pinacoteca e Museo Civico  Volterra   90px  Tríptico do Descendemento da cruz  1611-1614   Rubens  Catedral  Anveres   90px  O Descendemento da cruz  h. 1436  Rogier van der Weyden  Museo do Prado  Madrid   90px  Tríptico do Descendemento da cruz  h. 1530  Ambrosius Benson  Catedral  Segovia  

 Escultura 
 Escultura Obra  Título  Anño  Autor  Museo  Cidade País 90px  O Descendemento da cruz  h. 1178  Antelami, Benedetto  Catedral  Parma   90px  Santísimo Cristo do Calvario  1814  Fernando Estévez  Ermita del Calvario La Orotava  

 Notas 

Categoría:Eventos na vida de Xesús